stanford-oval/wikipedia huggingface dataset:
איגאי (מקדוניה)
היסטוריה

העיר הייתה מקום קבורתם של מלכי מוקדון, השושלת של פרדיקס הראשון, מלך מוקדון. ליד האתר נבנתה העיירה המודרנית ורגינה.
לאחר מכן הועברה הבירה לעיר חדשה שהוקמה בביצות פלה, ששכנה במישור שמתחת לרכס. אבל הבירה הישנה תמיד נשארה "האח" של הממלכה המקדונית ומקום קבורתם של מלכיהם. גופתו של אלכסנדר מוקדון הייתה אמורה להיקבר באיגאי שם נרצח אביו פיליפ השני על ידי אחד משומרי ראשו פאוסניאס, אך היא נלקחה לממפיס שבמצרים, על ידי תלמי הראשון.
הארמון שנחפר לאחרונה נחשב לא רק הגדול ביותר, אלא, יחד עם הפרתנון, לבניין המשמעותי ביותר של יוון הקלאסית.
ב-1996, הוכרז האתר הארכאולוגי של אייגאי כאתר מורשת עולמית על ידי אונסק"ו בגלל משמעותו המונומנטלית בציוויליזציה המערבית וארכיטקטורה יוצאת דופן.
ב-7 בינואר 2024, לאחר 16 שנות שחזור ושיפוץ, נפתח למבקרים ארמון איגאי שבנה פיליפוס השני מלך מוקדון.
קברו של פיליפוס השני

ב-1977, הארכאולוג היווני מנוליס אנדרוניקוס החל לחפור את הרוגם הגדול באיגאי ומצא ששניים מארבעת הקברים ברוגם היו בלתי מופרעים מאז העת העתיקה. יתרה מכך, שני אלה, ובמיוחד השני, הכילו אוצרות וחפצים באיכות גבוהה.
אף על פי שהיו ויכוחים רבים במשך שנים אחדות, הוכח כי הקבר השני הוא זה של פיליפוס השני, כפי שמצוין על ידי מאפיינים רבים, כולל המוקיים, שאחד מהם עוצב באופן עקבי כך שיתאים לרגל עם שוקה לא ישרה (פיליפ השני תועד ששבר את השוקה שלו). כמו כן, שרידי הגולגולת מראים נזק לעין ימין שנגרם מחדירת חפץ, דבר התואם לעדות ההיסטורית בדבר פגיעת חץ.
המחקר העדכני ביותר נותן עדות נוספת לכך שהקבר השני מכיל את שרידי פיליפוס השני.
גלריה

הרוגם הגדול של איגאי
קברו של פיליפ השני ממקדון במוזיאון הקברים המלכותיים בוורג'ינה
תיבת האפר הזהובה וכתר קבר הזהב של פיליפוס
הערות שוליים

↑  "Αιγές (Βεργίνα) | Museum of Royal Tombs of Aigai -Vergina". www.aigai.gr. אורכב מ-המקור ב-2018-12-29. נבדק ב-2020-01-10..
↑  "Archaeological Site of Aigai (modern name Vergina)". UNESCO World Heritage Convention. United Nations Educational Scientific and Cultural Organization. נבדק ב-25 בנובמבר 2022. {{cite web}}:  (עזרה).
↑  אחרי 16 שנות שיפוצים: נפתחה האטרקציה החדשה של יוון, באתר passportnews, ‏7 בינואר 2024
↑  Xiaofei Xu, Chris Liakos, Greece reopens 2,400-year-old palace where Alexander the Great was crowned, CNN, ‏7 בינואר 2024
↑  "Αιγές (Βεργίνα) | Museum of Royal Tombs of Aigai -Vergina". aigai.gr. אורכב מ-המקור ב-2018-12-29. נבדק ב-2018-10-25..
↑  National Geographic article outlining recent archaeological examinations of Tomb II.
↑  Hatzopoulos B. Miltiades, The Burial of the Dead (at Vergina) or The Unending Controversy on the Identity of the Occupant of Tomb II. Tekmiria, vol. 9 (2008) (אורכב 28.07.2011 בארכיון Wayback Machine).
↑  Antonis Bartsiokas;  et al. (20 ביולי 2015). "The lameness of King Philip II and Royal Tomb I at Vergina, Macedonia". Proceedings of the National Academy of Sciences of the United States of America. 112 (32): 9844–48. Bibcode:2015PNAS..112.9844B. doi:10.1073/pnas.1510906112. PMC 4538655. PMID 26195763. {{cite journal}}:  (עזרה).
↑  Musgrave, Jonathan; Prag, A. J. N. W.; Neave, Richard; Fox, Robin Lane; White, Hugh (8 באוגוסט 2010). "The Occupants of Tomb II at Vergina. Why Arrhidaios and Eurydice must be excluded". International Journal of Medical Sciences. 7 (6): s1–s15. נבדק ב-2018-10-25. {{cite journal}}:  (עזרה).
↑  See John Prag and Richard Neave's report in Making Faces: Using Forensic and Archaeological Evidence, published for the Trustees of the British Museum by the British Museum Press, London: 1997.
↑  New Finds from the Cremains in Tomb II at Aegae Point to Philip II and a Scythian Princess, T. G. Antikas* and L. K. Wynn-Antikas, International Journal of Osteoarchaeology.
| --- | --- |
בקרת זהויות :  BnF: cb11956556b (data)  GND: 4000839-3  NLG: 2058  VIAF: 237678237   WorldCat (עם VIAF): 237678237 
ארמון איגאי
איפנמה

| --- | --- |
חוף איפנמה
חוף איפנמה
 מידע
 עיר:   ריו דה ז'ניירו
 שטח:  3.08 קמ"ר
 אוכלוסייה:  42,743 (2010)
 קואורדינטות:  22°59′1″S 43°12′16″W﻿ / ﻿22.98361°S 43.20444°W﻿ / -22.98361; -43.20444
  מיקום השכונה בריו
 
חוף איפנמה
חוף איפנמה ממעוף הציפור
איפנמה (Ipanema) היא שכונה הממוקמת בדרום העיר ריו דה ז'ניירו, ברזיל, בין השכונות לבלון וארפואדור. מקור שמה הוא בטופי עתיקה, y panema, ומשמעותו "מים עקרים". המקום נקרא כך כי חופיו נחשבים לאתר גרוע במיוחד לדיג.
חופה של איפנמה הונצח בשיר "הנערה מאיפנמה", שכתב ויניסיוס דה מוראיס והלחין אנטוניו קרלוס ז'ובים ובוצע על ידי ז'ובים עצמו, ז'ואאו ז'ילברטו עם אסטרוד ז'ילברטו וכן על ידי סטן גץ. השיר בסגנון הבוסה נובה זכה לפרסום בינלאומי באמצע שנות ה-60 ונחשב לידוע בקטעי הבוסה נובה שנכתבו עד כה.
היסטוריה

רוב שטחה הנוכחי של איפנמה היה שייך לז'וזה אנטוניו מוריירה פיליו, הברון של איפנמה. משמעות השם "איפנמה" בשפת טופי עתיקה היא "מים רעים", במובן של גרועים לדיִג, משום שהגלים נחלשים קרוב מדי לחוף, וכך מבריחים את הדגים.
מאפיינים

איפנמה היא אחד האזורים היקרים ביותר למחיה בריו. השכונה סמוכה לקופקבנה, אך היא אחידה יותר ואיננה כוללת אזורים עניים. קל יחסית לנווט באיפנמה, משום שרחובות השכונה מסודרים בתבנית שתי וערב. בשכונה מסעדות ידועות בעולם, בתי קפה וחנויות. את תרבות החוף מובילים הגולשים ואוהבי השמש הרבים שנפגשים מדי יום על החוף.
איפנמה שיחקה תפקיד בתרבותה של ריו מאז ומתמיד. יש בה אוניברסיטאות, גלריות אמנות, תיאטראות ובתי קפה.
איפנמה עורכת קרנבל משלה, נפרד מזה של ריו. המצעד של איפנמה מושך אליו עד 15,000 אנשים לרחובות השכונה בזמן הקרנבל.
החוף

חופה של איפנמה מפורסם בכל העולם. שני הרים, המכונים "שני אחים" (Dois Irmãos) נישאים מצידו המערבי של החוף. החוף מחולק למקטעים על ידי נקודות המכונות "סוכות מצילים" (postos). בירה נמכרת בכל מקום לאורך החוף, לצד משקה הקשאסה המסורתי. על החוף ניתן תמיד למצוא מעגלי אנשים המשחקים כדורגל, כדורעף ופוצ'יוולי, משחק שהוא שילוב של כדורעף וכדורגל, ושמקורו בברזיל.
בחורף יכולים הגולשים ליהנות מגלים שגובהם 3-4.5 מטרים. צבע המים יכול להשתנות מכחול בהיר, ועד ירוק עכור לאחר גשמים עזים. תחלופת מים קבועה שומרת את המים נקיים. מבנה החוף הבוגדני יוצר לעיתים קרובות זרמים מהירים.
אחד הדברים המעניינים בנוגע לחוף איפנמה הוא שיש בו אזור הנקרא "החוף העליז", ליד רחוב Farme de Amoedo, הידוע בתור אזור ידידותי להומוסקסואלים, עם דגל הגאווה מתנופף באוויר.
ממערב לתחנה הצבעונית, לקראת לבלון נמצאת רצועת חוף ידועה אחרת, הנקראת Poste Nove ("הנקודה התשיעית", על שם סוכת המציל התשיעית), שבה מתאספים לעיתים קרובות קריוקאים (כינוי לתושבי ריו), צעירים ויפים לבושים במכנסי שלושת-רבעי.
בטיחות

באופן כללי, איפנמה נחשבת לאחד הרבעים הבטוחים ביותר באזור הדרומי (Zona Sul). תושבי השכונה שייכים ברובם למעמד הבינוני והבינוני-גבוה. ככזו, יש בה נוכחות משטרתית גבוהה יותר מאשר באזורים אחרים.
אדריאן ריי

| --- | --- |
 לידה:  סיפורד, דלאוור, ארצות הברית ארצות הברית
 מדינה:  ארצות הברית 
 תקופת הפעילות:  מ-2015
 עיסוק:  שחקנית   מדענית
 מספר צאצאים:  1
 http://www.adriyanrae.com/
 פרופיל ב-IMDb
 
אדריאן ריי (באנגלית: Adriyan Rae), היא שחקנית ומדענית אמריקאית.
ראשית חייה

ריי נולדה בסיפורד, דלאוור שבארצות הברית, היא גודלה על ידי אמה החד הורית. היא ממוצא אפריקאי-אמריקאי, גרמני, אינדיאני, וונצואלי. בנעוריה, היא השתתפה במשחקים האולימפיים לנוער בהוקי שדה. היא למדה באוניברסיטה למדעים בפילדלפיה, משם יש לה תואר של מדענית מעבדה.
קריירה > התחלת הקריירה

לאחר שעברה לאטלנטה, ג'ורג'יה, ריי החלה את קריירת המשחק שלה. מאז שנת 2016 היא מופיעה במספר סדרות טלוויזיה. בשנת 2019, היא לוהקה לתפקיד הראשי של אלידה בסדרת הדרמה "מלכה נודדת", שעלתה לאוויר בשנת 2020.
קריירה > שיקגו FIRE

בשנת 2020, ריי החלה לשחק בדרמה של NBC, "שיקגו Fire" בתור ג'יאנה מאקי, הפרמדיקית החדשה באמבולנס 61. היא עזבה את הסדרה לאחר תשעה פרקים מסיבות פרטיות שלא נחשפו.
חיים אישיים

בשנת 2024 נולד לריי ילד ראשון.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2017 | חולות בוערים ('אנ) | קאנדי |  |
| 2018 | סופרפליי ('אנ) | קנדיס סימונס |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2015 | משיכה קטלנית ('אנ) | חברה | פרק 1 |
| 2018, 2022 | אטלנטה | קנדיס | תפקיד אורח (עונות 2–3); 2 פרקים |
| 2018 | כוכב ('אנ) | תמי | פרק: "After the Set, It's the Afterparty" |
| 2018 | ברוקמייר ('אנ) | איבון | 3 פרקים |
| 2019 | נשמה אמריקאית ('אנ) | פרל מדיגן | פרק: "68 B.C" |
| 2019 | קל כמו נוצה ('אנ) | פרי בודרו | תפקיד ראשי (עונה 2); 15 פרקים |
| 2020 | מלכה נודדת ('אנ) | אלידה | תפקיד ראשי; 10 פרקים |
| 2020–2021 | שיקגו FIRE | ג'יאנה מאקי | תפקיד ראשי (עונה 9); 9 פרקים |
| 2021–2023 | המשחק ('אנ) | בריטני פיטס | תפקיד ראשי |
פילמוגרפיה > משחקי וידאו

| שנה | פרויקט | תפקיד | הערות | הפניות |
| --- | --- | --- | --- | --- |
| 2025 | מדרום לחצות ('אנ) | הייזל | תפקיד קולי |  |
הערות שוליים

↑  Rae, Adriyan. "About A.Rae". AdriyanRae.com (באנגלית). נבדק ב-29 במרץ 2020. {{cite web}}:  (עזרה)
↑  Boucher, Geoff (17 במאי 2019). "Syfy's 'Vagrant Queen': Adriyan Rae To Star In Live-Action Space Tale". Deadline Hollywood (באנגלית). נבדק ב-29 במרץ 2020. {{cite news}}:  (עזרה)
↑  Trapunski, Charles (27 במרץ 2020). "Interview: Vagrant Queen's Adriyan Rae". Brief Take (בCanadian English). נבדק ב-29 במרץ 2020. {{cite news}}:  (עזרה)
↑  Jacobs, Meredith (26 במרץ 2020). "'Vagrant Queen's Adriyan Rae on Elida's 'Journey of Self' & Teaming up With Isaac & Amae". TV Insider. נבדק ב-29 במרץ 2020. {{cite news}}:  (עזרה)
↑  "'Chicago Fire' Adds Adriyan Rae As Series Regular For Season 9". Deadline. 14 בספטמבר 2020. נבדק ב-6 בנובמבר 2020. {{cite web}}:  (עזרה)
↑  "'Chicago Fire': Series Regular Exits NBC Firefighter Drama". Deadline. 18 במרץ 2021. נבדק ב-18 במרץ 2021. {{cite web}}:  (עזרה)
↑  Kelsey Lentz, Surprise! Chicago Fire Alum Secretly Welcomes First Child: ‘Blessed’, Soaps, ‏7 ביוני 2024 (באנגלית)
↑  Tolbert, Samuel (12 בנובמבר 2024). "Xbox's South of Midnight looks like the Southern Gothic adventure I've always wanted". Windows Central (באנגלית). נבדק ב-14 בנובמבר 2024. {{cite web}}:  (עזרה)
| --- | --- |
בקרת זהויות :  MusicBrainz: ae532654-4c24-42f6-9ec2-f73701eb81d8
באדן (מחוז)

| --- | --- |

 מדינה:  אוסטריה אוסטריה
 מדינה:  אוסטריה תחתית אוסטריה תחתית
 מושל:  Verena Sonnleitner
 בירת המחוז:  באדן 
 שטח:  753.37 קמ"ר
 גובה:  357 מטרים
 אוכלוסייה:  ‏
  ‑ במחוז:  146,203 (1 בינואר 2019)
 קואורדינטות:  48°00′12″N 16°13′52″E﻿ / ﻿48.003333333333°N 16.231111111111°E﻿ / 48.003333333333; 16.231111111111 
 https://www.noel.gv.at/noe/Baden/Bezirkshauptmannschaft_Baden.html
  מפת מיקום  מפה מפורטת    he tabBackground:;tabBorder:#aaa;defaultTab:0;
 
באדן (בגרמנית: Baden) הוא מחוז במרכז מדינת אוסטריה תחתית שבאוסטריה.
במחוז 30 ערים:
| 0 | 1 | 2 |
| --- | --- | --- |
|  אברייכסדורף  אוברוואלטרסדורף  אלאנד  אלטנמרקט אן דר טריישטינג  אנצספלד-לינדברון  באדן  באד וסלאו  בלומאו-נוירישהוף  ברנדורף  גנזלדורף |  היילינגנקרויץ  הירטנברג  הרנשטיין  וייסנבאך אן דר טריישטינג  זוס  זייברסדורף  טאטנדורף  טיסדורף  טרומאו  טרייסקירשן |  לאוברסדורף  מיטרנדורף אן דר פישה  פוטנדורף  פוטנשטיין  פורט אן דר טריישטינג  פפאפשטאטן  קלאוזן-לאופולדסדורף  קוטינגברון  רייזנברג  שנאו אן דר טריישטינג |
אלן קאר (קומיקאי)

| --- | --- |

 לידה:  14 ביוני 1976 (בן 48) ויימות', הממלכה המאוחדת 
 מדינה:  בריטניה
 השכלה:  אוניברסיטת מידלסקס  Weston Favell Academy 
 קישורים חיצוניים
 פייסבוק:  TheAlanCarr
 www.alancarr.net
 
אלן גרהאם קאר (באנגלית: Alan Graham Carr; נולד ב-14 ביוני 1976) הוא קומיקאי, שדרן רדיו וסופר בריטי.
ביוגרפיה

נולד בויימות' כאח הבכור מתוך שניים, לקריסטין וגראהם קאר. אביו שימש כמנהל של נורת'האמפטון טאון, ועל כן את רוב ילדותו בילה בנורת'האמפטון.
לאחר שהתפרסם בסצנת הסטנד-אפ במנצ'סטר, החל להנחות את "The Friday Night Project", אשר שודרה בערוץ 4 משנת 2006 עד 2009 לאורך 8 עונות. בהמשך הנחה את "Alan Carr's Celebrity Ding Dong", אשר שודרה למשך עונה אחת בלבד ב-2008. לאחר מכן כיכב ב"Alan Carr: Chatty Man"(אנ'), אשר שודרה לאורך 16 עונות, וקאר קיבל עליה פרס באפט"א בשנת 2013. מאז 2017, מופיע לעיתים קרובות בשעשועון "8 Out of 10 Cats Does Countdown" בהנחיית ג'ימי קאר. משנת 2019 משמש כשופט ב"מרוץ לדראג של רו פול: בריטניה".
קאר הנחה מספר תוכניות בתחנות הרדיו של BBC, כגון "Going Out with Alan Carr" ו"Summer Escapes", בה שיתף פעולה עם גרהם נורטון. בשנת 2008 פרסם אוטוביוגרפיה בשם "Look Who It Is!".
קאר ערך מספר סיבובי הופעות ברחבי בריטניה, כגון "Tooth Fairy Live", "Spexy Beast Live" ועוד. לצד זאת, השתתף בפסטיבל רדינג וליס, Just for Laughs ועוד. לאורך קריירת הסטנדאפ שלו, קאר הופיע ב־O2 ארנה ובהיכל אפולו.
חיים אישיים

קאר הוא הומוסקסואל. בשנת 2018 התחתן עם פול דרייטון בלוס אנג'לס, כאשר את החתונה ערכה אדל. ב-2022 בני הזוג הודיעו על פרידתם.
הערות שוליים

↑  Kim Swan, Comedian Alan Carr back to his North East roots, Chronicle Live, ‏2011-05-07 (באנגלית)
↑  Alan Carr wins entertainment performance BAFTA, ITV News
↑  Alan Carr: Chatty Man, 2009-06-14, נבדק ב-2025-01-07
↑  Mishti Ali, Drag Race announces UK All Stars edition – with a gag-worthy twist, PinkNews | Latest lesbian, gay, bi and trans news | LGBTQ+ news, ‏2021-12-21 (באנגלית אמריקאית)
↑  Alan Carr gives up radio show to reclaim his weekends, Irish Independent, ‏2012-03-06 (באנגלית)
↑  The Official Alan Carr Website - Biography, www.alancarr.net
↑  "Adele 'got ordained to marry Alan Carr'" (באנגלית בריטית). 2018-04-03. נבדק ב-2025-01-07.
| --- | --- |
בקרת זהויות :  LCCN: no2009006431  MusicBrainz: c3100ee1-ec95-44bb-a0cc-5910038e7fdc  VIAF: 46596307   WorldCat (עם VIAF): 46596307
אוסקר בנטון

| --- | --- |

 לידה:  3 בפברואר 1949 הארלם, הולנד
 פטירה:  8 בנובמבר 2020 (בגיל 71) איימאודן (אנ'), הולנד
 שם לידה:  Ferdinand van Eis 
 מוקד פעילות:  ממלכת ארצות השפלה 
 תקופת הפעילות:  שנות ה--60 – שנות ה-80
 סוגה:  בלוז • פופ
 שפה מועדפת:  הולנדית 
 חברת תקליטים:  פיליפס רקורדס • דקה רקורדס
 www.oscarbenton.com
 פרופיל ב-IMDb
 
אוסקר בנטון (בהולנדית: Oscar Benton; 3 בפברואר 1949 - 8 בנובמבר 2020) היה מוזיקאי וזמר הולנדי. הוא ייסד את להקת "אוסקר בנטון בלוז" בשנת 1967. הלהקה התפרסמה בשנת 1968 כשזכתה במקום השני בפסטיבל הג'אז שהתקיים בעיר לוסדרכט שבהולנד.
חיים אישיים

בנטון נולד ב-3 בפברואר 1949 בעיר הארלם בהולנד. הוא למד מנדולינה וכינור בקונסרבטוריון.

ב-8 בנובמבר 2020 נפטר בנטון בעיר איימאודן, הולנד, בגיל 71.
קריירה > להקת הבלוז אוסקר בנטון

בשנת 1968 הוציאה להקת "אוסקר בנטון בלוז" את אלבומה הראשון, "Feel so good". בשנת 1969 הם הוציאו את האלבום השני "The Blues Is Gonna Wreck My Life". בשנת 1971 הם הוציאו את האלבום השלישי "Benton '71".
קריירה > מוניקה ואוסקר בנטון

בשנות ה-70, בנסון הקליט שני להיטים עם הזמרת ההולנדית מוניקה ורשור. לצמד שהקימו קראו בשם בשם "מוניקה ואוסקר בנטון".
קריירה > להקת Blue Eyed Baby

בשנת 1974 החליפה הלהקה את חבריה וגם את שמה והפכה ל"Blue Eyed Baby". אוסקר עצמו שינה את שם הבמה שלו לבילי בוי בישופ. להקת "Blue Eyed Baby" הוציאה אלבום הנושר את שם הלהקה "Blue Eyed Baby".
קריירה > קריירת סולו

בשנת 1981 הוציא אוסקר את אלבומו "Bensonhurst Blues", שנכתב על ידי ארטי קפלן וארטי קורנפלד והופק על ידי חברת התקליטים EMI. השיר שנחשב ללהיטו הגדול ביותר של אוסקר, היה חלק מפסקול הסרט הצרפתי "La Bûche" משנת 1999. השיר הופיע גם בפסקול הסרט הצרפתי "סיפורו של שוטר", משנת 1981, בכיכובו של אלן דלון.


הגרסה המוקדמת ביותר של שיר זה, היא זו של ארטי קפלן באלבומו "Confessions Of A Male Chauvinist Pig", משנת 1971, שהופק על ידי חברת התקליטים "הופי".


הסינגל הפך ללהיט מספר אחת בצרפת בדצמבר 1981, והאלבום הגיע למעמד אלבום זהב.


בשנת 2011 הוציא את האלבום "Oscar Benton is Still Alive".


בשנת 2016, הגיטריסט ג'וני לאפורטה ואוסקר בנטון הקליטו אלבום חדש בשם "I Am Back". האלבום יצא על גבי תקליטור, תקליט ויניל וכאלבום דיגיטלי בשנת 2018.
ראו גם

Bentonhurst Blues
הערות שוליים

1 2 3 4  Oscar Benton, ויקיפדיה האנגלית
↑  Oscar Benton Blues Band, Web Archive, ‏17.3.2014
↑  Benton 71, AllMusic, ‏17.3.2013
↑  Bûche, La (1999), Soundtrack Collector, ‏17.3.2013
↑  To Kill a Cop, IMDb, ‏1981
↑  Haarlemse blueszanger Oscar Benton (71) overleden, Haarlems Weekblad (in Dutch), ‏9.11.2020
↑  Oscar Benton maakt comeback, www.bluesmagazine.nl (in Dutch), ‏8.11.2017
| --- | --- |
בקרת זהויות :  BnF: cb139789647 (data)  GND: 134326431  ISNI: 0000 0000 5518 2471  MusicBrainz: e25a6218-13d0-4e7d-ab9c-b107756086b2  VIAF: 51883585   WorldCat (עם VIAF): 51883585
כתובת אזתוד

כתובת אזתוד – העותק הפיניקי שבשער התחתון
חלק מהעותק הלווי שבשער העליון
כתובת אַזַתִוַדַ (ידועה גם בשם כתובת קאראטפה) היא כתובת שהציב אַזַתִוַדַ (בפיניקית: 𐤀𐤆𐤕𐤅𐤃, נהגה Azatiwada; בלווית: Azatiwatas), שליט בממלכת הדננים שבקיליקיה, בשערי העיר אַזַתִוַדַיַ (כיום קאראטפה). הכתובת היא דו־לשונית ונמצאו לה חמישה עותקים: שלושה בפיניקית ושניים בלוּוית. ארבעה מהעותקים חקוקים על אבנים המוצבות בין תבליטים אמנותיים בשני שערי העיר, והחמישי חקוק על פסל אל הסער בעל־תרחונזס.
הכתובת נפתחת בתיאור ביוגרפי קצר של אזתוד, ולאחר מכן, מתוארות פעולותיו כשליט: הוא העניק טוב ושפע לעמו, הדננים, הרחיב את ארצו – עמק "אדנ", ביצר את הגבולות, הגדיל את הצבא, הסיר את כל הרע שהיה בארץ, כבש ארצות והגלה את אוכלוסיותיהן, השכין שלום בארצו וקיבל כבוד ממלכים אחרים. הוא בנה עיר וקראה על שמו, "אַזַתִוַדַיַ", הציב בה את אלוהיו – "בעל כרנתריש"/"תרחונזס המבורך מאוד" – וקיים את הפולחן לאלים. בסוף הכתובת מקלל אזתוד כל אדם שיפרק את שערי העיר או ימחה את כתובתו, ומברך את עצמו ששמו יהיה נצחי.
מבחינה סגנונית, הכתובת כתובה בסגנון המאפיין דוברי שפות שמיות צפון־מערביות, ומגלה זיקה יתירה לכתובות פיניקיות אחרות, לתנ"ך העברי, לכתבים אוגריתיים, לכתובות ארמיות, לטקסטים שהתגלו באכדית (במיוחד כאלה שנכתבו על־ידי אמורים), ואף לכתובות עמוניות ומואביות.
הכתובת מעלה כמה קשיים היסטוריים. הקושי הראשון הוא התארוך: אזתוד לא מוכר מאף מקור היסטורי אחר, וקיימים נימוקים לתארוך הכתובת הן למחצית השנייה של המאה ה־8 לפנה"ס והן למחצית השנייה של המאה ה־9 לפנה"ס. קושי נוסף הוא אזכורו של המלך "אורכ" בכתובת, ש"אִדר" (העלה לגדולה) את אזתוד, אך לא ברור מה היה טיב היחסים ביניהם ומה היו התנאים שבהם עלה אזתוד לגדולה. בכתובת מוזכר בית "מפש"/muksas, שם שעשוי להיות מזוהה עם מופסוס, דמות מהמיתולוגיה היוונית ששלטה בקיליקיה, אך החוקרים חלוקים באשר לאמיתוּת ההיסטורית של מופסוס מהמסורות היווניות ובאשר למידת הקשר בין מופסוס מייסד השושלת ההיסטורי לבין מופסוס מהמסורות היווניות. שאלה נוספת שעולה מהכתובת נוגעת לפשר השימוש בפיניקית באזור צפוני זה, בקיליקיה.
הכתובת התגלתה באתר קאראטפה שברפובליקת טורקיה ב־1946. בעת גילוי הכתובת, פענוח הכתב ההירוגליפי הלווי היה בראשיתו; כתובת אזתוד, בזכות אורכה ובמיוחד בזכות דו־לשוניותה, תרמה רבות לפענוח כתב זה.
עותקי הכתובות מצויים כיום במוזיאון הפתוח קאראטפה-אסלנטאש (אנ').
עותקי הכתובת ומיקומיהם

לעיר קאראטפה שני שערים: שער תחתון (בצפון העיר) ושער עליון (בדרום העיר); קירות השערים מחופים בלוחות אבן (אורתוסטאטים) מבזלת שעליהם חקוקים תבליטים וכתובות. כתובת אזתוד נמצאה בחמישה עותקים. עותק אחד בפיניקית נמצא בשער התחתון; הוא התגלה כפי שהוצב בעת העתיקה, חקוק בשלושה טורים על ארבעה לוחות סמוכים, ומהם ממשיכה הכתובת לבסיס האורתוסטאטים ולפסל האריה שבפתח השער. עותק אחד בלווית נמצא בשער התחתון – הוא חקוק על ששה אותוסטאטים (שמהם גולשות הכתובות גם לתבליטים סמוכים), חלקים גדולים מבסיסי האורתוסטאטים, ופסלי אריה וספינקס העומדים בפתח השער. הכתובת ההירוגליפית תופסת הרבה יותר שטח מהפיניקית, וסדר הקריאה שלה נקבע בעזרת הכתובת הפיניקית שבשער התחתון, מאחר שסדר הצבת הלוחות ההירוגליפים לא תואם בשום צורה את סדר הקריאה. למרות שסידור מחדש עשוי להניב סדר הגיוני יותר של הלוחות, חופרי האתר סברו שכל אחת מהלוחות עוצב במיוחד להתאים למיקומו. עותק אחד בפיניקית ואחד בלווית נמצאו בשער העליון: שניהם נמצאו שבורים ומפוזרים. שברי האורתוסטאטים, הבסיסים ופסלי החיות שעליהם נחקקו הכתובות נאספו וסודרו בהתאם לכתובת הפיניקית שבשער התחתון. עותק נוסף בפיניקית, מעט שונה מהאחרים, נמצא על פסל שהוצב בשער העליון. העותק הפיניקי והעותק הלווי מהשער התחתון שלמים למדי, וניתן להשלים בעזרתם את תוכן העותקים הפגומים מהשער העליון.
תוכן

הכתובת מתחילה בפתיחה: תיאור אוטוביוגרפי קצר, ולאחר מכן מגיע גוף הכתובת, המחולק לשלושה חלקים, כל אחד נגמר ב"בעבר בעל ואלמ" (בעבור בעל והאלים). בחלק הראשון מספר אזתוד שהרחיב את גבולות ארצו, שבימיו היה טוב ושפע לעמו, לדננים, ושהוא הגדיל את הצבא. בחלק השני מסופר שאזתוד הסיר את כל הרע שהיה בארץ, ייצב את המלוכה, הוכר בקרב מלכים אחרים כשליט גדול, ביצר את גבולות ארצו, הכניע אויבים, כבש ארצות שלא כבשו המלכים שהיו לפניו, הגלה את אוכלוסיותיהן והשכין שלום בארצו. בחלק השלישי שוב נאמר שהיה בימי אזתוד טוב ושפע לדננים, וכן מסופר שבחסד האלים בנה אזתוד את העיר אזתודי, הושיב בה את האל בעל כרנתריש וקיים את הפולחן לאלים. בנוסף, מובאת שם ברכה לאזתוד, לעיר ולעם היושב בה. הכתובת נחתמת באזהרה וקללה למי שישחית את הכתובת ואת שערי עירו, וברכה לשמו של אזתוד שיהיה נצחי כמו שמש וירח.
ככלל, מלכים במזרח הקרוב הקדום נהגו להתפאר על מעשים דומים: ביצורים, כיבושים ובנייה, ועל כן אין תמה שקיים דמיון בין כתובות שונות של שליטים. אולם, נקודות דמיון מסוימות בין כתובת אזתוד לכתובות של מלכים אחרים, כגון הכתובת של יעדון־ליאְם מלך מרי האמורי, חורגות מתחום הדמיון הכללי הזה, ונראה שקיים טיפוס של דרכי תיאור וסגנון מסוים האופייני לשפות שמיות צפון־מערביות ששליטים ממוצא שמי צפון־מערבי נהגו לכתוב על־פיו.
הכתובת הפיניקית של אזתוד ארוכה במיוחד ביחס לכתובות פיניקיות אחרות. בסגנונה, היא כוללת מה שנראה כשרידים לספרות הפיניקית. יצחק אבישור הגדיר זאת כך: ”השימוש המרובה בהקבלת צירופים ומשפטים בצורה סימטרית ובזוגות נרדפים, הן בצורת איחוי והן בצורת התקבולת, מראה, שכותב כתובת זו הוא אָמוּן על דרכי השירה הכנענית. בזכות היקפה הנרחב של הכתובת ניתן לעמוד על אפס קציה של השירה הפיניקית שאבדה”. אורך הכתובת הוא אולי הסיבה לדמיון הרב בינה לבין המקרא, בצמדי מילים משותפים, תקבולות וחרוזים, וביטויים וצירופים דומים או זהים.
תוכן > בעיות היסטוריות > מופסוס

בכתובת יש התייחסות ל"בת מפש" בפיניקית ו־muksasan parni בלווית. ההתייחסות לממלכה כ"בית x" על שם מייסד השושלת הראשונה של הממלכה היה נפוץ במזרח הקדום, גם במקרים שבהם השליטים כבר אינם חלק מהשושלת של אותו מייסד; כך למשל האשורים התייחסו לממלכת ישראל כ"בית עמרי". מפש/muksas מוזכר גם בכתובת הדו־לשונית מצ'ינקיי. הוא מזוהה כדמות בשם מופסוס; במסורות היווניות, דמות בשם זה ידועה מזמן מלחמת טרויה, שבזמן המלחמה הפליג לדרום אנטוליה וייסד בה כמה יישובים, עד שלבסוף התיישב בקיליקיה ושלט בה. שאלת הנכונות ההיסטורית של הסיפורים המופיעים במסורת היוונית וקשרם למופסוס ההיסטורי שייסד את ממלכת קוה תלויה בהיתכנות ההיסטורית לכך שיוונים ייסדו ממלכה בקיליקיה.
חוקרים מוקדמים סברו שלא ייתכן שהשם מופסוס, המוכר כבר מכתבים חתיים, הוא יווני במקורו, ושהזיהוי בין מופסוס היווני למופסוס שליט קיליקיה הקדום הוא אחד ממקרים רבים שבהם ההלניסטים זיהו דמויות נפרדות בשל שם זהה. עם זאת, שמות יווניים מובהקים כגון אלכסנדרוס ואטאוקלס כן התגלו בכתבים חתיים מאותה תקופה, וניתוח לשוני עדכני יותר של השם "מופסוס" מעלה שגם הוא מגיע ממקור יווני.
תוכן > בעיות היסטוריות > אורכ ויחסיו עם אזתוד

בכתובת אזתוד מוזכר מלך בשם "אורכ". חלק מהחוקרים זיהו אותו עם המלך Urikki שמופיע בכתובות אשוריות מהמחצית השנייה של המאה ה־8 לפנה"ס – בעיקר, אלה המתארכים את הכתובת לאותה תקופה (ראו בפרק תארוך הכתובת). כן הוצע שאורכ מכתובת אזתוד ו־Urikki מהכתובות האשוריות הוא המלך המוזכר בכתובת הדו־לשונית מצ'ינקיי.
קשה להסיק מהכתובת מה היו היחסים בין אזתוד לאורכ. אזתוד לא מזכיר את שם אביו, ועל כן, לא סביר שהוא היה בנו של אורכ; עם זאת, הוא לא היה אוזורפ, שכן אורכ הוא זה ש"אדר" אותו (הביאו לגדולה). אזתוד עצמו לא נושא תואר שלטוני בכתובת, אך כן מבהיר שהוא חב את עלייתו לגדולה למלך אורכ. בעקבות כך משערים שאזתוד היה שליט אזורי בממלכתו של אורכ. לא ברור למה העלה אורכ את אזתוד למעמדו, ואחת ההשערות היא שאורכ נאלץ להעביר חלק מכוחו לאחד מנכבדיו בשל לחץ חיצוני.
שמו של אורכ מתחיל בהברות awa-, תחילית המאפיינת שמות חוריים, וקיימות עדויות שמלכי קוה נשאו שמות חוריים כבר בימי שלמנאסר השלישי. לחלופין, במחקר עדכני יותר מקובל ששמו של אורכ מקורו בשם היווני הנפוץ Ευαρχος, אֶוַּרכֿוֹס, או בשם Ῥοῖκος, רוֹיקוֹס, שנמצא בכתב הקיפרי ההברתי (אנ') כ־wo-ro-i-ko, שהיה נפוץ בקרב מלכי אמתוס (אנ'). השם אזתוד, לעומת זאת, הוא שם לווי. הועלתה השערה שאזתוד מייצג את האוכלוסייה הלווית בממלכה, וקיבל את כוחו על חשבון שושלת המלוכה השוקעת שמוצאה לא לווי.